Luijs Napoleons Mirā
Luijs Napoleons Mirā (franču: Louis Napoléon Murat; dzimis 1851. gada 22. decembrī, miris 1912. gada 22. septembrī) bija franču jātnieks, startējis 1900. gada vasaras olimpiskajās spēlēs. 1900. gada vasaras olimpiskajās spēlēs Mirā startēja divās "olimpiskajās" jāšanas disciplīnās. Labāko rezultātu, 4. vietu, viņš kopā ar zirgu Bayard izcīnīja tāllēkšanā. Savukārt "ne-olimpiskajā" disciplīnā jāšanas medībās kopā ar zirgu The General viņš ieguva 1. vietu.